《检山雨堂遗集》
清代·金德嘉

结客天涯书卷随，名场才老数偏奇。心劳元结当官牒，泪尽刘蕡下第诗。

自哂诸艰缘骨相，人言万古足襟期。蛮烟瘴雨肠堪断，最是荒郊送子时。

作者简介：（1630—1707）清湖北广济人，字会公，号豫斋。康熙二十一年进士，官翰林院检讨，与修《明史》、《一统志》。曾主贵州乡试。以与徐乾学善，被掌院李光地劾罢。归后闭门著书。门人私谥贞孝先生。有《居业斋文集》、《居业斋诗钞》、《续纂元明名臣言行录》。